PATVIRTINTA

Klaipėdos rajono savivaldybės

tarybos 2021 m. gruodžio 23 d.

sprendimu Nr. T11-

**KLAIPĖDOS RAJONO PEDAGOGŲ RENGIMO, PERKVALIFIKAVIMO, JAUNŲJŲ PEDAGOGŲ PRITRAUKIMO IR MOKYTOJO PROFESIJOS PRESTIŽO DIDINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Klaipėdos rajono pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimotvarkos aprašo (toliau – Aprašas) paskirtis – nustatyti trūkstamų specialybių mokytojų, pagalbos mokiniui specialistų poreikį, mokytojų perkvalifikavimo, studijų, pedagogų pritraukimo į Klaipėdos rajono savivaldybės švietimo įstaigas (toliau – Mokykla) tvarką ir finansavimo teikimo sąlygas bei mokytojo profesijos populiarinimo priemones.

2. Aprašo įgyvendinimo kryptys:

2.1. Duomenų apie pedagogų poreikį, Mokyklų darbuotojų ir abiturientų pedagogines studijas rinkimas.

2.2. Duomenimis grįsto pedagogų rengimo, perkvalifikavimo inicijavimas ir organizavimas.

2.3. Mokytojo profesijos populiarinimas ir prestižo kėlimas.

2.4. Finansinės paramos jauniesiems mokytojams ir studentams (toliau – studentas), pasirinkusiems pedagogines studijas, teikimas.

3. Aprašas parengtas vadovaujantis Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII-745 ,,Dėl valstybinės švietimo 2013–2022 metų strategijos patvirtinimo“ ir atsižvelgiant į Lietuvos Respublikos Vyriausybės programos, patvirtintos Lietuvos Respublikos Seimo 2020 m. gruodžio 11 d. nutarimu Nr. XIV-72 ,,Dėlaštuonioliktosios Lietuvos Respublikos Vyriausybės programos“ nuostatas švietimo srityje, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 ,,Dėl Geros mokyklos koncepcijos patvirtinimo“, Klaipėdos rajono strateginiu plėtros planu iki 2030 metų, patvirtintu Klaipėdos rajono savivaldybės tarybos 2021 m. gegužės 27 d. sprendimu Nr. T11-170 ,,Dėl Klaipėdos rajono strateginio plėtros plano iki 2030 m. tvirtinimo“, Klaipėdos rajono savivaldybės (toliau – Savivaldybė) švietimo stebėsenos rodikliais, Švietimo valdymo informacinės sistemos (toliau – ŠVIS) statistiniais duomenimis bei įvertinus mokytojų ir pagalbos mokiniui specialistų poreikį Savivaldybės Mokyklose. Aprašu siekiama prisidėti prie idėjos Lietuvai „Mokytojas – prestižinė profesija iki 2025 metų“ įgyvendinimo Savivaldybėje.

4. Lėšos Aprašo įgyvendinimui numatomos Savivaldybės strateginio plėtros plano Žinių visuomenės plėtros programoje (1 programa).

5. Apraše naudojama sąvokos:

5.1. **Asmuo** – Lietuvos Respublikos švietimo institucijose persikvalifikuojantis, siekiantis įgyti pedagogo kvalifikaciją ar papildomo dalyko specializaciją, studijuojantis pagal kitas švietimo studijų programas pedagogas, bei Mokyklos darbuotojas, studijuojantis ir siekiantis įgyti pedagogo profesiją.

5.2. **Jaunasis mokytojas** – asmuo, baigęs nuolatines pedagogines studijas Lietuvos Respublikos universitete, kolegijoje ir pradėjęs darbinę veiklą tais pačiais metais, arba asmuo, baigęs nuolatines pedagogines studijas Lietuvos Respublikos universitete, kolegijoje ne anksčiau kaip prieš du metus ir pradėjęs darbinę veiklą.

**II SKYRIUS**

**DOKUMENTŲ TEIKIMO IR FINANSAVIMO SKYRIMO TVARKA**

6. Asmuo, pageidaujantis gauti finansavimą pagal šio Aprašo 1 priedo 2.5 – 2.7 priemones, teikia laisvos formos prašymą Mokyklos direktoriui ir Mokyklos direktorius, įvertinęs specialisto poreikį Mokyklai, teikia prašymą Klaipėdos rajono savivaldybės administracijos direktoriui (toliau – Administracijos direktorius) (Aprašo 2 priedas).

7. Jaunasis mokytojas, pageidaujantis gauti finansavimą pagal šio Aprašo 1 priedo 4.1 priemonę, teikia prašymą Administracijos direktoriui (Aprašo 3 priedas).

8. Studentas, pageidaujantis gauti finansavimą pagal šio Aprašo 1 priedo 4.3, 4.4 priemones, teikia prašymą Administracijos direktoriui (Aprašo 4 priedas).

9. Administracijos direktorius gautus prašymus dėl finansavimo nukreipia Administracijos direktoriaus įsakymu sudarytai Klaipėdos rajono pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimokomisijai (toliau – Komisija). Komisija ne vėliau kaip per 20 darbo dienų nuo prašymo pateikimo informuoja pareiškėją apie Komisijos posėdį dėl jo prašymo svarstymo.

10. Komisija ketverių metų laikotarpiui sudaroma iš pirmininko ir 6 narių (2 Savivaldybės administracijos atstovai, 3 švietimo įstaigų atstovai ir 1 Lietuvos švietimo ir mokslo profesinės sąjungos Klaipėdos rajono susivienijimo atstovas). Pirmininku skiriamas Administracijos direktoriaus pavaduotojas. Administracijos direktorius skiria asmenį (Komisijos sekretorių) organizaciniams darbams atlikti ir Komisijos posėdžiams protokoluoti. Komisijos pirmininko pavaduotojas išrenkamas pirmame Komisijos posėdyje iš Komisijos narių. Komisijos posėdžiai organizuojami 1 kartą per ketvirtį. Komisijos nutarimai laikomi priimtais, kai už juos balsuoja daugiau kaip pusė visų Komisijos narių.

11. Komisija, apsvarsčiusi Mokyklos direktoriaus, Jaunojo mokytojo ar studento prašymus, per 5 darbo dienas pateikia Administracijos direktoriui protokolinį nutarimą.

12. Administracijos direktorius gautą Komisijos nutarimą skirti finansavimą išnagrinėja per 5 darbo dienas. Administracijos direktorius priima sprendimą dėl finansavimo skyrimo ir pasirašo atitinkamai Trišalę ar Dvišalę finansavimo sutartį (toliau – Sutartis). Sutarčių formos patvirtinamos Administracijos direktoriaus įsakymu.

13. Administracijos direktorius Švietimo ir sporto skyriaus teikimu balandžio mėnesį įsakymu patvirtina Mokyklų pedagogų poreikį ketveriems metams ir kasmet patikslina rajono Mokyklų pedagogų poreikį naujiems mokslo metams. Administracijos direktoriaus įsakymas skelbiamas Savivaldybės bei Švietimo centro internetinėse svetainėse.

14. Asmuo, pageidaujantis gauti finansavimą pagal šio Aprašo 1 priedo 2.7 priemonę, kreipiasi į Mokyklos, kurioje jis dirba, direktorių. Jei Mokyklai toks specialistas nereikalingas, Asmuo, atsižvelgdamas į rajono Mokyklų pedagogų poreikį, kreipiasi į tos Mokyklos, kuriai toks specialistas reikalingas, direktorių.

15. Jei Mokykla, nukreipusi mokytis, dėl objektyvių priežasčių (buvo reorganizuota, pertvarkyta, likviduota arba nėra laisvos to dalyko pedagogo vietos ir kt.) negali Asmenį įdarbinti, tai jam yra siūloma įsidarbinti kitoje rajono Mokykloje. Jei pasiūlyta darbo vieta Asmens netenkina, tai Asmuo privalo grąžinti Savivaldybės skirtą finansavimą pagal įsipareigojimus nustatytus Sutartyje.

16. Asmuo, kurio perkvalifikavimo ar kitos studijos yra finansuojamos visą studijų laikotarpį, Sutartyje įsipareigoja dirbti mokykloje 5-erius metus. Jei Asmuo iki šio Aprašo įsigaliojimo yra pradėjęs perkvalifikavimo ar kitas pedagogines studijas arba kreipėsi vėliau negu įsigaliojo šis Aprašas, Asmeniui vadovaujantis šiuo Aprašu bus finansuojama likusi studijų dalis. Pagal sudarytą Sutartį dėl likusios studijų dalies finansavimo, Asmuo po studijų įsipareigoja dirbti tokį laikotarpį, kurį Savivaldybė finansavo Asmens studijas.

17. Pagal šio Aprašo 1 priedo 4.2 ir 4.3 priemones parama skiriama tik tiems studentams, kurie mokosi Savivaldybės Mokykloms reikalingų pedagoginių studijų programose. Finansinės paramos rūšis – stipendija.

18. Stipendijos skiriamos studentams, kurie sudarius Sutartį įsipareigoja baigus studijas dirbti Klaipėdos rajono Mokyklose tokį laikotarpį, kiek metų jam buvo skiriama studijų stipendija.

19. Stipendija gali būti skiriama visą studijų programos laikotarpį – 10 mėnesių per metus, išskyrus akademines atostogas.

20. Komisija skiriant stipendiją taiko šiuos kriterijus:

20.1. studento mokymosi rezultatai (pirmenybė teikiama pažangiau besimokantiems

studentams, skaičiuojamas pusmečio egzaminų įvertinimų vidurkis, ką tik įstojusiems pirmojo kurso studentams skaičiuojamas brandos atestato metinių įvertinimų vidurkis);

20.2. specialybių įvairovė atsižvelgiant į Mokyklų pedagogų poreikį (finansinė parama skiriama skirtingų studijų programų studentams; jei visus prašymus pateikia pagal tokią pat studijų programą studijuojantieji, vadovaujamasi 20.1. kriterijumi);

20.3. studento mokymosi metai (pirmenybė teikiama aukštesnio kurso studentui);

20.4. pirmenybė teikiama Klaipėdos rajono gyventojui.

21. Studentui, prieš teikiant prašymą Administracijos direktoriui, rekomenduojama kreiptis į Klaipėdos rajono švietimo centrą dėl informacijos apie pedagoginių specialybių poreikį Mokykloms. Mokykla gali įdarbinti studentą esant galimybei ir teisinėm sąlygom studijų metu bei pedagoginei praktikai atlikti.

22. Studentas, gaunantis Savivaldybės stipendiją, kasmet pasibaigus I ir II semestrui pateikia Savivaldybės administracijos Švietimo ir sporto skyriui pažymą, patvirtinančią apie tolimesnį mokymąsi aukštojoje mokykloje.

**III SKYRIUS**

**ATSAKOMYBĖ**

23. Mokyklos direktorius privalo ne vėliau kaip per 10 darbo dienų raštu informuoti Administracijos direktorių, jeigu:

23.1. Asmuo nepradeda darbo santykių su Mokykla;

23.2. Asmuo nutraukia darbo santykius su Mokykla;

23.3. Asmuo nutraukia Lietuvos Respublikos universitetuose, kolegijose studijas, kurios buvo finansuojamos pagal Sutartį;

23.4. Asmuo nutraukia darbo santykius su Mokykla nepraėjus Sutartyje numatytam laikotarpiui.

24. Aprašo 1 priedo 2.5 – 2.7 įgyvendinimo priemonėms gautą sumą Mokykla privalo grąžinti, jeigu Asmuo nepradeda darbo santykių su Mokykla, nutraukia studijas Lietuvos Respublikos universitetuose, kolegijose arba darbo santykius su Mokykla, nepraėjus Sutartyje numatytam laikotarpiui.

25. Mokykla, vadovaudamasi Sutartimi, grąžintą  sumą ne ginčo tvarka privalo grąžinti į Klaipėdos rajono savivaldybės biudžetą.

26. Mokykla už gautas lėšas atsiskaito Sutartyje nustatyta tvarka ir terminais.

27. Ne pagal paskirtį panaudotos lėšos iš Asmens turi būti išieškomos teisės aktų nustatyta tvarka.

28. Mokykla ir Asmuo atsako už pateiktos informacijos ir duomenų teisingumą.

29. Studentas, finansuojamas pagal šio Aprašo 1 priedo 4.2 ir 4.3 priemones, atsako už pateiktos informacijos ir duomenų teisingumą. Studentas Sutartyje nustatyta tvarka grąžina į Klaipėdos rajono savivaldybės biudžetą visą gautą finansinę paramą, jei studijų nebaigia, jas baigęs neįsidarbina Savivaldybės Mokyklose ar neišdirba Sutartyje numatyto laikotarpio. Studentui negrąžinus Savivaldybei lėšų, Savivaldybės administracija privalo kreiptis į studentą dėl lėšų grąžinimo. Negrąžinus lėšų, jos išieškomos teisės aktų nustatyta tvarka.

**IV SKYRIUS**

**BAIGIAMOSIOS NUOSTATOS**

30. Aprašui įgyvendinti bus naudojamos Savivaldybės biudžeto lėšos. Apraše numatytos priemonės ir veiklos įgyvendinamos tik gavus finansavimą.

31. Tam pačiam Asmeniui finansavimas skiriamas tik vieną kartą ir tik vienai iš šio Aprašo 1 priede nurodytų priemonių.

32. Už aprašo įgyvendinimą atsakingas Savivaldybės administracijos Švietimo ir sporto skyrius, kuris kasmet lapkričio mėnesį teikia informaciją apie Aprašo įgyvendinimą Savivaldybės tarybos Švietimo, kultūros ir sporto komitetui.

33. Tai, kas nereglamentuota Apraše, sprendžiama teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

Klaipėdos rajono pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimotvarkos aprašo

1 priedas

**APRAŠO ĮGYVENDINIMO PRIEMONĖS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Vykdytojai | Kriterijus | Lėšų šaltinis (Savivaldybės biudžeto – SB, Europos Sąjungos – ES), Mokymo lėšos – ML, asmeninės lėšos – AL) |
| ***1. Duomenų apie pedagogų poreikį, švietimo įstaigų darbuotojų ir abiturientų pedagogines studijas rinkimas*** | | | | |
| 1.1. | Švietimo įstaigų vadovų apklausos vykdymas dėl pedagoginių darbuotojų poreikio (2 kartus per metus) | Švietimo ir sporto skyrius, Švietimo centras | Surinkti ir apibendrinti duomenys |  |
| 1.2. | Švietimo įstaigų vadovų apklausos vykdymas dėl studijuojančių/ persikvalifikuojančių darbuotojų (2 kartus per metus) | Švietimo ir sporto skyrius, Švietimo centras | Surinkti ir apibendrinti duomenys |  |
| 1.3. | Gimnazijų vadovų apklausos vykdymas dėl buvusių abiturientų pedagoginių studijų arba studijų, kurias baigus ir įgijus pedagogo kvalifikaciją galimas darbas bendrojo ugdymo mokykloje (1 kartą per metus) | Švietimo ir sporto skyrius, Švietimo centras, gimnazijos | Surinkti ir apibendrinti duomenys |  |
| 1.4. | Karjeros specialisto etato steigimas Klaipėdos rajono švietimo centre 2022 m. I ketvirtis. | Klaipėdos rajono savivaldybės taryba, Savivaldybės administracija,  Švietimo ir sporto skyrius, Švietimo centras | Įsteigtas etatas | SB |
| 1.5. | Mokyklų ir jose pradėjusių dirbti jaunų specialistų skatinimas dalyvauti programoje „Renkuosi mokyti“ | Švietimo centras | Pasirinkusių dalyvauti programoje ,,Renkuosi mokyti“, skaičius |  |
| ***2. Duomenimis grįsto pedagogų rengimo, perkvalifikavimo inicijavimas ir organizavimas*** | | | | |
| 2.1. | Bendradarbiavimo su socialiniais partneriais stiprinimas (aukštosios mokyklos, rengiančios pedagogus, Užimtumo tarnyba ir kt.) | Savivaldybės administracija, Švietimo ir sporto skyrius, Švietimo centras | Partnerių skaičius |  |
| 2.2. | Dalyvavimas 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.4.2-ESFA-K-714 priemonėje „Formaliojo ir neformaliojo mokymosi galimybių plėtra“, kuri sudarys sąlygas finansuoti mokytojų kvalifikacijos tobulinimą, formalių ir neformalių kvalifikacijų įgijimą | Savivaldybės administracija, Mokyklos, privatūs asmenys (mokytojai), Švietimo ir sporto skyrius | Trišalių sutarčių skaičius | ES |
| 2.3. | Pedagogų mentorių rengimas | Švietimo centras | Parengtų mentorių, teikiančių pagalbą mokytojams, skaičius | ML |
| 2.4. | Bendradarbiavimas su aukštosiomis mokyklomis dėl studentų praktikos ir jų praktikos organizavimas rajono Mokyklose | Švietimo centras, Mokyklos | Studentų, atliekančių praktiką rajono švietimo įstaigose, skaičius, sudarytos sutartys |  |
| 2.5. | Pedagogų perkvalifikavimo, pedagogo kvalifikacijos įgijimo, kitų švietimo studijų programų finansavimas (pagal Savivaldybės Mokyklų poreikį) | Savivaldybės administracija, Švietimo ir sporto skyrius,  Mokyklos | Finansuojamų pedagogų skaičius | AL, SB – 80 proc. studijų kainos sudarant Trišalę finansavimo sutartį X metams dirbti Mokykloje, kuri nukreipė mokytis, nesant poreikio, dirbti kitoje rajono Mokykloje |
| 2.6. | Pedagogo papildomo mokomojo dalyko specializacijos studijų finansavimas (pagal Savivaldybės Mokyklų poreikį) | Savivaldybės administracija, Švietimo ir sporto skyrius, Mokyklos | Finansuojamų pedagogų skaičius | SB, 100 proc. studijų kainos  sudarant Trišalę finansavimo sutartį X metams dirbti toje Mokykloje, kuri nukreipė mokytis, nesant poreikio, dirbti kitoje rajono Mokykloje |
| 2.7. | Mokyklų darbuotojų, siekiančių įgyti pedagogo profesiją, studijų finansavimas (pagal Savivaldybės Mokyklų poreikį) | Švietimo ir sporto skyrius, Mokyklos | Finansuojamų būsimų pedagogų skaičius | AL, SB – 80 proc. studijų kainos sudarant Trišalę finansavimo X metams dirbti Mokykloje, kuri nukreipė mokytis, nesant poreikio, dirbti kitoje rajono Mokykloje |
| ***3. Mokytojo profesijos populiarinimas ir prestižo kėlimas*** | | | | |
| 3.1. | Atvirų durų dienų rajono gimnazijų vidurinio ugdymo programos mokiniams organizavimas Klaipėdos universitete ir Klaipėdos valstybinėje kolegijoje ar kitose aukštosiose mokyklose, profesijų mugėse | Švietimo ir sporto skyrius,  Švietimo centras, gimnazijos | Atvirų durų dienos renginiai | SB |
| 3.2. | Videofilmų kūrimas apie Metų mokytojus | Švietimo ir sporto,  Viešųjų ryšių ir bendradarbiavi-mo skyriai, Mokyklos | Videofilmai  socialiniuose tinkluose |  |
| 3.3. | Metų mokytojo klubo veikla | Švietimo centras | Veiklos plano įgyvendinimas |  |
| 3.4. | Pedagogų ir jų darbo rezultatų viešinimas vietinėje spaudoje, internetiniuose portaluose | Švietimo centras, Švietimo ir sporto, Viešųjų ryšių ir bendradarbiavi-mo skyriai, Mokyklos | Straipsnių spaudoje ir internetiniuose portaluose skaičius | SB |
| 3.5. | Facebook paskyros sukūrimas ,,Klaipėdos rajono švietimas – aktualijos ir iššūkiai“ organizuojant švietimo bendruomenės diskusijas ir apklausas | Švietimo centras, Švietimo ir sporto bei Viešųjų ryšių ir bendradarbiavi-mo skyriai | Sukurta paskyra |  |
| 3.6. | Pedagogų skatinimas už darbo rezultatus | Savivaldybės administracija, Švietimo ir sporto skyrius, Mokyklos | Klaipėdos rajono mokinių, pasiekusių geriausių rezultatų dalykinėse olimpiadose, konkursuose, varžybose ir kituose renginiuose mokslo, meno, sporto srityse, ir juos rengusių mokytojų apdovanojimo tvarkos aprašo įgyvendinimas | SB |
| 3.7. | Būsimų pedagogų klubo steigimas prie Švietimo centro 2022 metais | Švietimo centras, Mokyklos | Įsteigtas klubas |  |
| ***4. Finansinės paramos jauniesiems mokytojams ir studentams, pasirinkusiems pedagogines studijas, teikimas*** | | | | |
| 4.1. | Pradedančiam dirbti jaunajam mokytojui finansinės paramos skyrimas | Savivaldybės administracija, Švietimo ir sporto skyrius | Skirtų vienkartinių išmokų skaičius | SB, 1000 Eur persikėlimo ir įsikūrimo išlaidos sudarant Trišalę finansavimo sutartį dirbti Mokykloje 1 metus |
| 4.2. | Savivaldybės stipendijų skyrimas studentams, pasirinkusiems pedagogines studijas mokomųjų dalykų, kurių mokymui trūksta mokytojų | Savivaldybės administracija, Švietimo ir sporto skyrius, Švietimo centras | Studentų, gaunančių stipendijas, skaičius | SB, 300 Eur 10 mėnesių per metus sudarant Dvišalę finansavimo sutartį dirbti rajono Mokykloje laikotarpiui, kiek metų Savivaldybė finansavo studijas |
| 4.3. | Savivaldybės stipendijų skyrimas studentams, pasirinkusiems perkvalifikavimo į pedagoginę specialybę modulius aukštosiose mokyklose (pagal Savivaldybės Mokyklų poreikį) | Savivaldybės administracija, Švietimo ir sporto skyrius, Švietimo centras | Studentų, gaunančių stipendijas, skaičius | SB, 300 Eur 10 mėnesių per metus sudarant Dvišalę finansavimo sutartį dirbti rajono Mokykloje laikotarpiui, kiek metų Savivaldybė finansavo studijas |

Klaipėdos rajono pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimotvarkos aprašo

2 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mokyklos direktoriaus vardas, pavardė, tel. Nr., el. p.)

Klaipėdos rajono savivaldybės

administracijos direktoriui

**PRAŠYMAS**

**DĖL FINANSAVIMO SKYRIMO**

................................

(data)

Prašau skirti finansavimą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma: asmens vardas, pavardė, gyvenamosios vietos adresas, kontaktiniai duomenys)

pagal Pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimo Aprašo 1 priedo finansavimo priemonę:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nurodoma priemonės pavadinimas ir studijų finansavimo proc.)

Pedagogo poreikio Mokykloje pagrindimas:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |

Nurodoma, kur ir kada buvo skelbta informacija apie Pedagogo poreikį.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Pridedami dokumentai (studijas patvirtinančių dokumentų kopija, studijų laikotarpis, visa studijų kaina, 1 semestro kaina, likęs studijų semestrų skaičius):

1.

2.

Mokyklos direktorius *\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_*\_\_\_\_\_\_\_\_\_\_\_\_\_\_\_\_\_\_

*(vardas, pavardė) (parašas)*

A. V.

Asmuo *\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_*\_\_\_\_\_\_\_\_\_\_\_\_\_\_\_\_\_\_

*(vardas, pavardė) (parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos rajono pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimotvarkos aprašo

3 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruota ir faktinė gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(susirašinėjimo adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono nr., el. pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Švietimo įstaiga, kurioje dirbate)

Klaipėdos rajono savivaldybės

administracijos direktoriui

**PRAŠYMAS**

**DĖL JAUNOJO MOKYTOJO RĖMIMO**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

Prašau skirti vienkartinę finansinę paramą pagal Pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimo Aprašo 1 priedo 4.1. priemonę ,,Pradedančiam dirbti jaunam mokytojui finansinės paramos skyrimas“

PRIDEDAMA: Pažyma iš rajono Mokyklos, kurioje dirbate.

Patvirtinu, kad pateikti duomenys yra teisingi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

Klaipėdos rajono pedagogų rengimo, perkvalifikavimo, jaunųjų pedagogų pritraukimo ir mokytojo profesijos prestižo didinimotvarkos aprašo

4 priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruota ir faktinė gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(susirašinėjimo adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono nr., el. pašto adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(baigta bendrojo ugdymo mokykla, baigimo metai)

Klaipėdos rajono savivaldybės

administracijos direktoriui

**PRAŠYMAS**

**DĖL STUDENTO STUDIJŲ RĖMIMO**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

Prašau skirti finansinę paramą – stipendiją

Studijuoju:

|  |  |
| --- | --- |
| Mokymo įstaigos pavadinimas |  |
| Studijų programos pavadinimas |  |
| Kursas |  |
| Specialybė, kurią įgysiu baigęs studijas |  |

Baigęs studijas pageidaučiau įsidarbinti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Klaipėdos rajono savivaldybėje veikianti Mokykla)

PRIDEDAMA:

1. Asmens dokumentas (kopija).

2. Atestato kopija (įstojusiam į pedagogines studijas abiturientui).

3. Pažyma apie mokymąsi aukštojoje mokykloje ir semestro mokymosi rezultatus (teikiant prašymą pirmąjį kartą).

Patvirtinu, kad pateikti duomenys yra teisingi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)